კურესაარე

კურესაარე (ესტ. Kuressaare) 1917 წლამდე არენსბურგი, 1952-1988 წლებში კინგისეპი (ესტ. Kingissepa) — ქალაქი ესტონეთში. მდებარეობს კუნძულ საარემაას სამხრეთით რიგის ყურის ნაპირზე. საარემაას მაზრის უდიდესი დასახლებული პუნქტი და ადმინისტრაციული ცენტრი. ისტორია ქალაქი პირველად მოხსენიებულია 1381 წლის მატიანეში. 1563 წელს კი მიიღო ქალაქის სტატუსი. 1721-1917 წლებში ქალაქი შედიოდა რუსეთის იმპერიის შემადგენლობაში. პირველი მსოფლიო ომის პერიოდში ოკუპირებული იყო გერმანიის სამხედრო ძალების მიერ. 1918 წლიდან დამოუკიდებელი ესტონეთის შემადგენლობაშია და გახდა საარემაას მაზრის ადმინისტრაციული ცენტრი. 1941-1944 წლებში კვლავ ოკუპირებულია გერმანელთა მიერ, გათავისუფლდა 1944 წლის 7 ოქტომბერს. 1952 წელს ეწოდა ამ ქალაქში დაბადებული, ესტონეთის კომუნისტური პარტიის დამაარსებლის, ვიქტორ კინგისეპის სახელი. 1988 წელს კვლავ კურესაარე ეწოდა. გალერეა რესურსები ინტერნეტში Saaremaa Museum დაარქივებული 2007-09-28 საიტზე Wayback Machine. Kuressaare CityCam დაარქივებული 2017-08-12 საიტზე Wayback Machine. სქოლიო